GRIET SE KAAS-EN-WYN KURSUS – Griet
Posted on Desember 1, 2014 Februarie 10, 2017 by Griet
Toe sien sy dit. Die hele probleem in haar lewe was al die tyd nie dinge wat so haastig verander het nie. Om die waarheid te se, sy is goed met omstandighede wat draai. Sy is goed met kop-onderstebo-wees in pretparke. MAAR HOEKOM DE JOOS WONDER SY ALTYD AGTERNA OF SY NIE ANDERKANT TOE MOES BEWEEG HET NIE??? Griet se probleem is nie die kaas wat weg is nie, haar probleem is "WHAT KIND OF CHEESE DO I WANT?"
2. EK HOU VAN MANS. Sy het 'n kortverhaal gelees wat verduidelik het dat,as mens sestig jaar terug kon se mans is vir jou interessant, mens dit vandag nog mag sê. Sonder enige perverse bybedoelings. Dis interessant is om te sien hoe kam mans hulle hul hare (die wie nog hare het), wie groet wie eerste, watter een is die sterkste, die snaakste, die stilste, die slimste, en wie se vrou sit op sy kop.
3. EK HOU VAN BROOD. Griet se grootste begeerte is om 'n hele witbrood met vars botter en appelkoosjam alleen in 'n hoek te gaan sit en opeet, glad nie skuldig te voel nie, en nie 'n happie met iemand hoef te deel nie.
Sien, Griet het grootgeword in 'n wereld waar sy nooit kon kies nie. Sy moes vat wat sy gekry het. En as sy dit nie wou vat nie, was'n pak haar voorland. Baie maal het sy Kaas gevra, en meel gekry.
As jy nie eers weet van wat se soort kaas jy hou nie, hoe kan jy weet of iemand dit geskuif het? Maar as jy weet waarvan jy hou, dan soek jy dit, al het iemand dit tydelik weggesteek. En as jy dit kry, lag jy oopbek.